Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: 1991. évi XLV. törvény 6. § (2) bekezdésére, ezért nem
Paragraph Index: 580

1991. évi XLV. törvény 6. § (2) bekezdésére, ezért nem háríthatja a hitelesítetlen mérésből adódott kárát a fogyasztóra. A vízszolgáltató vélelme azért sem fogadható el, mert a panaszos több ízben kérte a mérőeszköz vizsgálatát, azonban a Vízmű Kft. ennek csak késedelmesen tett eleget. A Kaposvári Vízmű Kft. nem járt el úgy ahogy adott helyzetben ez általában elvárható, hiszen a panaszos bejelentését csak késedelmesen vizsgálta meg. Az országgyűlési biztos általános helyettese megállapította, hogy a Kaposvár Vízmű Kft. intézkedése a tulajdonhoz való alkotmányos joggal kapcsolatos visszássághoz vezetett és a panasz rendezésére rövid úton felkérte a Somogy Megyei Fogyasztóvédelmi Felügyelőséget. A fennálló alkotmányos visszásság megszüntetése érdekében ajánlást nem tett, de az ügy orvoslását figyelemmel kísérte. A Felügyelőség a panaszos ügyét megnyugtató módon rendezte. OBH 8160/1997. Az Alkotmány 2. § (1) bekezdésében deklarált jogállamiságból fakadó jogbiztonság és a 13. § (1) bekezdésében rögzített tulajdonhoz való jog követelményével kapcsolatosan visszásságot okoz, ha törvény végrehajtásához szükséges rendeleteket nem készítik el. Országgyűlési képviselő fordult panasszal az állampolgári jogok országgyűlési biztosához. Beadványában sérelmezte, hogy a MATÁV Rt. idegen vonalhasználatát és egyéb reklamációt kivizsgáló tevékenysége sérti az állampolgárok érdekeit. Kifogásolta, hogy az ún. audotext szolgáltatások szabadáras tételeit megtévesztően a közcélú szolgáltatással azonos módon számlázzák. Az Országgyűlés 1997. november 24—25.-i ülésen a képviselő úr interpellációjában kifogásolta a Fogyasztóvédelmi Főfelügyelőség jelentése alapján, hogy a szolgáltató számlázási rendszerét sem az Országos Mérésügyi Hivatal, sem a Hírközlési Felügyelet, sem más jogosítvánnyal rendelkező (mérésre szolgáló mérőberendezések hitelesítésére, kalibrálására jogosult) cég (intézmény) nem hitelesítette. Igy díjvitában a szolgáltató milyen alapon hivatkozik arra, hogy idegen vonal használata kizárható, mert rendszere zárt rendszert alkot. Az országgyűlési biztos vizsgálata során megállapította, hogy az interpelláció megtételekor a jogalkotás elmulasztása miatt valóban fellelhető volt a jogbiztonsághoz, illetőleg tulajdonhoz való alkotmányos jogokkal kapcsolatos visszásság. A közlekedési, hírközlési és vízügyi tárca azóta a szükséges normákat kibocsátotta, valamint az érdekképviselet bevonásával segítséget nyújtott a szabványok kidolgozásában. A minisztérium a visszásság kiküszöbölése érdekében igyekezett megoldást találni. Az országgyűlési biztos a minisztérium korábbi intézkedéseire figyelemmel ajánlással nem élt. A fogyasztók érdekeinek védelme azonban továbbra sem rendeződött. A fogyasztóvédelemről szóló 1997. évi CLV. törvény 55. §-a felhatalmazta a Kormányt a végrehajtási rendeletek elkészítésére. A törvény végrehajtásához szükséges normák nem készültek el, holott a törvény 1998. március 1-jén

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes